**PROJEKTI: Krijimi i Shtegut te Eremiteve**

1. Përshkrim i projektit:

Shtegu i Eremitëve është një atraksion është një itenerar i cili është duke u rehabilituar në qytetin e Beratit dhe duke pasuruar jetën rekreative në qytet, duke rritur ofertën turistike si dhe duke pasuruar  kulturën në qytet.

Shtegu fillon pranë Katedrales së Shën Mërisë pranë rrugës kryesore, në fundin e pjesës jugore të lagjes Kala. Më tej gjarpëron përmes një pamje piktorestke për të përfunduar në Kishën e Shën Mëhillit e cila ndodhet e gdhendur në mes të një shkëmbi të thepisur.

Kisha e Shën Mëhillit është vendodhja e mesit të itenerarit të propozuar. E ndërtuar mbi një shkëmb të thepisur, në anën jugore të Kalasë, kisha e Shën Mëhillit daton në shekullin XIV.  këtu vërehen përpjestime më të zhvilluara, një nivel më të lartë arkitektonik dhe një prirje për përsosje të formave. Teknika e ndërtimit të pjesëve të muraturës është me klauzonazh (kombinimi i rreshtave të tullës me gurin) në gjithë plan metrinë e saj.

Në vijim të kishës së Shën Mëhillit përgjatë shtegut të propozuar ndodhen të gdhendura disa shpella të cilat dikur përdoreshin më së shumti nga oshënarët apo siç quhen ndryshe eremitët e dikurshëm. Ato gjenden brënda fortifikimit të poshtëm të Kalasë, dhe rrethojnë kishën duke të dhënë përshtypjen e një kompleksi eremit ku një grup njerëzish praktikonin jetën e ashpër shpirtërore në vetmi të plotë.

Nga aty vazhdon një trajektore panoramike e cila shkon deri te kulla e parë e galerisë së ujit dhe vazhdon një pjesë e mbuluar me harqe guri të hijshme deri në murin rrethues të Kalasë, ku një portë të fton të hysh në sheshin e Katedrales së vjetër të Shen-Gjergjit.

2. Vlera e Kontrates :

Buxheti 30.000 euro, financuar nga Agjencia Italiane per Zvhillim dhe Bashkepunim (AICS).

3. Partneret:

- CESVI

4. Afatet e projektit:

Shkurt 2020 - Shkurt 2021

5. Ndikimi ne komunitet :

Objektivi kryesor i këtij projekti është ndriçimi i Shtegut të Eremitëvë për të bërë të mundur rritjen e aksesit përgjatë shtegut, rritjen e vizitueshmërisë si dhe rritjen e forcës atraktive të shtegut.

Projekti do të zhvillohet në qendrën historike të qytetit të Beratit. Projekti do të ndikojë të gjithë qytetarët e qytetit, duke përfshirë banorët e qytetit si dhe ata të qendrës historike në veçanti.

Turizmi është një nga sektorët i cili është duke marrë gjithnjë e më shumë rol në zhvillimin e ekonomisë vendore. Më shumë se 15 % e ekonomisë vendore në qytet mbështetet aktualisht në turizëm. Bizneset turistike janë të vendosura më së shumti në qendrën urbane të qytetit dhe posacerisht në qendrën historike.

Rezultatet që priten të arrihen përmes këtij projekti janë:

1. Ndriçimi dekorativ i të gjithë itenerarit kulturor të shtegut të Eremitëve
2. Rritja e aksesit në shteg si dhe pranë disa prej monumenteve kryesore përgjatë shtegut të Eremitëvë si Kishës së Shën Mëhillit, Galerisë së Ujit dhe shpellave të eremitëve
3. Rritja e forcës atraktive të shtegut të Eremitëve përmes ndriçimit të posaçëm dekorativ
4. Rritja e numri të vizitorëve me të paktën 30 % përgjatë shtegut